Oiva Oijennus

Oiva Oijennus (s. 31. tammikuuta 1953 Tampere) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1971–1984 ja voitti viisi Suomen mestaruutta.Jääkiekkokirja 2007–2008, s. 314

Oijennus edusti pääsarjatasolla Tampereen Koo-Vee:ta  ja Tampereen Tapparaa. Hän pelasi SM-sarjassa ja SM-liigassa yhteensä 456 ottelua, joissa hänen tehopisteensä olivat 171 + 115 = 286 ja jäähymääränsä 173 minuuttia. SM-liigan pudotuspeleissä hän pelasi 64 ottelua, joissa tehopisteitä kertyi 22 + 14 = 36 ja jäähyminuutteja 41. Hän voitti viisi Suomen mestaruutta ja saavutti lisäksi neljä SM-hopeaa.

Oijennus pelasi Suomen maajoukkueessa 13 maaottelua, joissa hän teki yhteensä kaksi maalia. Hän edusti Suomea yksissä MM-kilpailuissa.Jääkiekkokirja 2007–2008, s. 228

Oijennuksen veljenpoika Markus on myös jääkiekkoilija. Hänkin edusti pelaajaurallaan Tapparaa.

 Lähteet 


 Viitteet 

Luokka:Suomalaiset jääkiekkoilijat
Luokka:Vuonna 1953 syntyneet
Luokka:Elävät henkilöt